ஆப்பிரிக்கச் சிற்பம்
[[File:Masque blanc Punu-Gabon.jpg|thumb|260px|கபொன் நாட்டைச் சேர்ந்த முகமூடி]]
 [[File:Chiwara Chicago sculpture.jpg|thumb|260px|இரண்டு [[சிவாரா]] 19ம் நூற்றாண்டின் பிற்பகுதி - 20ம் நூற்றாண்டின் முற்பகுதி, [[சிக்காகோ கலை நிறுவனம்]]. பெண்ணும் (இடது) ஆணும் நிலைக்குத்துப் பாணிகள்]]
 '''ஆப்பிரிக்கச் சிற்பம்''' என்பது, [[ஆப்பிரிக்கா|ஆப்பிரிக்கக் கண்டத்தின்]] கீழ்-சகாராப் பகுதியைச் சேர்ந்த பல்வேறு இன மக்களின் [[சிற்பம்|சிற்பங்களைக்]] குறிக்கும். பெரும்பாலான ஆப்பிரிக்கச் சிற்பங்கள் மரத்தினால் அல்லது அழியக்கூடிய பிற பொருட்களால் ஆனவை. அதனால், மிகப் பழைய சிற்பங்கள் இன்றுவரை நிலைத்திருக்கவில்லை. முந்திய [[மட்பாண்டம்|மட்பாண்டச்]] சிற்பங்கள் பல பகுதிகளில் இருந்து கிடைத்துள்ளன. பல மக்களைப் பொறுத்தவரை முகமூடிகளும், மனித உருவங்களும் கலையின் முக்கியமான கூறுகள். பெரும்பாலானவை உண்மைத்தன்மை அற்றவை. பல்வேறுபட்ட பாணிகள் காணப்படுகின்றன. இவை பெரும்பாலும், ஒரே தோற்றச் சூழ்நிலைகளுக்குள்ளேயே அவற்றின் பயன்பாட்டைப் பொறுத்து, வேறுபடுகின்றன. அதேவேளை, பல்வேறு பிரதேசம் சார்ந்த போக்குகளும் காணப்படுகின்றன. மேற்கு ஆப்பிரிக்காவில், நைகர் ஆறு, காங்கோ ஆற்று வடிநிலங்களில் வாழும் வேளாண்மைக் குழுக்களிடையே சிற்பங்கள் மிகவும் பொதுவாகக் காணப்படுகின்றன.&lt;ref&gt;Honour &amp; Fleming, 557&lt;/ref&gt; இப்பகுதியில் கடவுட்சிலைகள் மிகக் குறைவே. ஆனால், முகமூடிகள் சமயச் சடங்குத் தேவைகளுக்காக உருவாக்கப்பட்டன. தற்காலத்தில் முகமூடிகள் சுற்றுலாப் பயணிகளுக்காகச் செய்யப்படுகின்றன.&lt;ref&gt;Honour &amp; Fleming, 559–561&lt;/ref&gt; ஐரோப்பிய நவீன ஓவியங்களில் ஆப்பிரிக்க முகமூடிகளின் செல்வாக்கு உண்டு. 
 
 ==பிரதேச அடிப்படையில்==
 தற்கால [[சூடான்|சூடானில்]] இருந்த நூபிய [[குஷ் இராச்சியம்]] எகிப்துடன் நெருக்கமான தொடர்புகளை, பெரும்பாலும் பகைமையைக் கொண்டிருந்ததுடன், சிறப்பான சிற்பங்களையும் உருவாக்கியுள்ளது. [[மேற்கு ஆப்பிரிக்கா]]வில், அறியப்பட்ட மிகப் பழைய சிற்பங்கள் [[நோக் பண்பாடு|நோக் பண்பாட்டைச்]] சேர்ந்தவை. இப்பண்பாடு, இன்றைய [[நைசீரியா]]வில் கிமு 500 முதல் கிபி 500 வரை செழித்திருந்தது. கோண வடிவங்களையும் நீளமான உடலையும் கொண்ட மண் உருவங்கள் இப்பண்பாட்டுக்கு உரியவையாக உள்ளன. பிந்திய மேற்கு ஆப்பிரிக்கப் பண்பாடுகளில், புகழ்பெற்ற [[பெனின் வெண்கலச் சிற்பங்கள்]] போன்ற வெண்கல வார்ப்புக்கள் அரண்மனைகளை அலங்காரம் செய்வதற்காக உருவாக்கப்பட்டன. இவற்றுடன் [[யொரூபா]] நகரமான [[இஃபே]] பகுதியைச் சேர்ந்த மண்ணிலும், உலோகத்திலும் செய்யப்பட்ட 12-14ம் நூற்றாண்டுகளைச் சேர்ந்த இயற்கைத் தன்மையுடன் கூடிய அரசர்களின் தலைகளும் உள்ளன. 
 
 கிழக்காப்பிரிக்க மக்களிடையே சிற்பங்கள் பெரும்பாலும் காணப்படவில்லை.&lt;ref&gt;Honour &amp; Fleming, 557&lt;/ref&gt; ஆனால் இப்பகுதியில் கம்பச் சிற்பங்கள் உள்ளன. மனித வடிவில் செதுக்கப்படும் இச்சிற்பங்கள் [[வடிவவியல்]] வடிவங்களால் அலங்கரிக்கப்படுகின்றன. மேற்பகுதியில், விலங்குகள், மக்கள் மற்றும் பல உருவங்கள் செதுக்கப்படுகின்றன. இந்தக் கம்பங்கள் பின்னர் [[புதைகுழி]]களுக்குப் பக்கத்தில் நடப்படுகின்றன. இக்கம்பங்கள் இறந்தவர்களுடனும், மூதாதையர் உலகத்துடனும் தொடர்புபடுத்தப்படுகின்றன.
 
 ==சிற்பப் படங்கள்==
 &lt;gallery widths=&quot;200px&quot; heights=&quot;200px&quot; perrow=&quot;4&quot;&gt;
 File:Nok sculpture Louvre 70-1998-11-1.jpg|[[நொக் பண்பாடு|நொக்]] மண்ணுருவங்கள், கிமு 6ம் நூற்றாண்டு–கிபி 6ம் நூற்றாண்டு
 File:Ife sculpture Inv.A96-1-4.jpg|[[இஃபே]] தலை, மண்ணுருவம், கிபி 12–14வது நூற்றாண்டாக இருக்கக்கூடும்.
 File:Yoruba-bronze-head.jpg|[[யொருபா மக்கள்|யொரூபா]] வெண்கலத் தலைச் சிற்பம், [[இஃபே]], நைசீரியா 12ம் நூற்றாண்டு 
 File:Afrikaabteilung in Ethnological Museum Berlin 29.JPG|அரசியின் தாயின் சிற்பம், பெனின், 16ம் நூற்றாண்டு.
 File:African Art, Yombe sculpture, Louvre.jpg|[[யோம்பே மக்கள்|யோம்பே]]-சிற்பம், 19ம் நூற்றாண்டு.
 File:Queen Mother Pendant Mask- Iyoba MET DP231460.jpg|16ம் நூற்றாண்டு யானைத்தந்த முகமூடி, பெனின்.
 File:Benin kingdom Louvre A97-4-1.jpg|[[பெனின் வெண்கலச் சிற்பங்கள்|பெனின் வெண்கலச் சிற்பங்களுள்]] ஒன்று, 16–18ம் நூற்றாண்டு, நைசீரியா.
 File:Masque probablement Bobo-Burkina Faso (2).jpg|முகமூடி, [[புர்க்கினா பாசோ]], 19ம் நூற்றாண்டு.
 File:Statuette Mambia Nigéria.jpg|[[மாம்பிலா]] உருவம், நைசீரியா.
 File:Waga 01.jpg|வகா சிற்பங்கள், எத்தியோப்பியா.
 &lt;/gallery&gt;
 
 ==மேற்கோள்கள்==
 {{reflist}}
 
 ==இவற்றையும் பார்க்கவும்==
 * [[மரபுவழி ஆப்பிரிக்க முகமூடிகள்]]